জানা গেছে, মৃত ভুমিহীন মুক্তিযোদ্ধা হাবিবুর রহমানের ছেলে এনামুল হক ১৫ বছর ধরে ওই স্থানে সওজের জায়গায় ওয়েল্ডিংয়ের দোকান করে ব্যবসা করার পাশাপাশি বসতঘড় করে মা-ছেলে জীবন যাপন করে আসছে। ওই জায়গার উত্তর পাশে সওজের খালের পাড়ে রয়েছে জুয়েল মাস্টার নামক এক ব্যক্তির আবাদী জমি। সেই সুত্রে সওজের অব্যহৃত খালটি তাঁর বলে দাবী করে আসছে। এর এক পর্যায়ে বৃহস্পতিবার উৎরাইল গ্রামের বাসিন্দা জুয়েল মাস্টার ১০/১২ সন্ত্রাসী ক্যাডার নিয়ে হামলা চালায়। তারা ওই ভুমিহীন মুক্তিযোদ্ধা পরিবারের দোকান ও বসতঘড় ভেঙ্গে গুড়িয়ে দেয়। এদিকে, ভাংচুরের খবর পেয়ে থানা পুলিশ দ্রুত সেখানে অভিযান চালায় এবং দুই ক্যাডার কে ঘটনাস্থল থেকে আটক করে। কিন্তু তদন্তের গোপনীয়তার কারনে আটক দুই ক্যাডারের নাম পরিচয় জানায়নি পুলিশ কর্মকর্তা সাম মোহাম্মদ। তবে বিষয়টি নিয়ে থানায় দুই পক্ষকে নিয়ে সমঝোতার প্রক্রিয়া চলছে বলে জানিয়েছেন। এ রিপোর্ট পাঠানো সময় পর্যন্ত সমঝোতা বৈঠক বসেনি বলে জানিয়েছেন বাদী এনামুল হক।